Z A P I S N I K

2. sjednice Vijeća Gradske četvrti Donji grad održane
13. srpnja. 2021. u uredu Gradske četvrti Donji grad, Trg kralja Petra Svačića 17
Nazočni članovi Vijeća Gradske četvrti Donji grad: Matej Bagarić, Frane Bego, Dražen Cepić, Nadežda Čačinovič, Dean Čizmar, Robert Faber, Toni Gabrić, Ivo Kaleb, Luka Kerečin, Lida Lamza, Vilim Matula, Zlatko Ožbolt (došao u 17.55), Ivna Vrana Špoljarić, Josip Troha i Toni Vidan.
Drugi nazočni: Mirella Šušak Cvetković – voditeljica Odsjeka za rad Gradske četvrti Donji grad, Goran Asanović – viši stručni referent za rad mjesne samouprave
Predsjednik Vijeća Gradske četvrti Donji grad pozdravlja članove Vijeća i goste te konstatira da je na sjednici prisutno 14 od ukupno 15 članova Vijeća, čime su stečeni uvjeti za raspravu i pravovaljano odlučivanje.

Predsjednik Vijeća daje na glasanje Zapisnik Konstituirajuće sjednice. Zapisnik je jednoglasno prihvaćen uz primjedbu za ispravak navoda gospodina Bege pod točkom Pitanja i prijedlozi – rečeno je da se odlukom Grada Zagreba o proširivanju terasa kafića zbog situacije s COVID-19 pandemijom, pogodovalo ugostiteljima, dok su građani ostali zakinuti za, ionako, malobrojna parkirna mjesta koja građani plaćaju. Terase su također postavljene uz prozore suterena i na biciklističkim stazama. Gospodin Bego posebno ističe kako se odlukom o mjerama za sprječavanje širenja COVID19 virusa, a vezano uz obavezan razmak među stolovima na terasi, postiglo samo to da se povećao broj stolova, dok se razmak i dalje ne poštuje.
Predsjednik Vijeća otvara raspravu o dostavljenom dnevnom redu 2. sjednice.

Nakon rasprave, Vijeće jednoglasno prihvaća sljedeći

DNEVNI RED
1. Remećenje javnog reda i mira na području GČ Donji grada, razmatranje
2. Izvještaj o realizaciji Plana komunalnih aktivnosti Gradske četvrti Donji grad za 2021., obavijest predsjednika
3. Prijedlog izvješća o izvršenju Programa građenja komunalne infrastrukture na području Grada Zagreba u 2020., mišljenje, traži se
4. Prijedlog izvješća o izvršenju Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020., mišljenje, traži se
5. Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2020., mišljenje, traži se
6. Prijedlog Odluke o izmjeni Odluke o plaći odnosno naknadi i drugim pravima predsjednika i potpredsjednika Gradske skupštine Grada Zagreba, mišljenje, traži se
7. Prijedlog odluke o ustrojstvu i djelokrugu gradskih upravnih tijela, mišljenje, traži se
8. Prijedlog zaključka o kratkoročnom zaduživanju Grada Zagreba, mišljenje, traži se
9. Prijedlog zaključka o izmjenama Zaključka o izradi akcijskog plana za prevenciju vršnjačkog nasilja od 2022. do 2025., mišljenje, traži se
10. Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. za Projekt „Korak u dječji vrtić –za dobrobit djeteta i razvoj potencijala -KUĆICA“, UP.03.2.1.05.001, mišljenje, traži se
11. Prijedlog zaključka o prihvaćanju ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014.-2020. za projekt „Izgradnja reciklažnog dvorišta u gradskoj četvrti Podsused-Vrapče“, KK.06.3.1.16.0094, mišljenje, traži se
12. Prijedlog godišnjeg izvještaja o izvršenju Proračuna Grada Zagreba za 2020., izvješća o izvršenju programa javnih potreba po djelatnostima, izvješća o izvršenju programa radova, izvješća o izvršenju programa financiranja udruga po područjima te izvješća o izvršenju programa sufinanciranja provedbe projekata udruga ugovorenih iz programa Europske unije, fondova Europske unije i inozemnih fondova u 2020., na znanje

13. Izvješće o sklopljenim ugovorima o dodjeli bespovratnih sredstava za operacije koje se financiraju iz Fonda solidarnosti Europske unije za razdoblje od 3. veljače do 29. lipnja 2021., na znanje
14. Izvješće o stanju imovine Grada Zagreba za 2019. godinu, na znanje
15. Izvješće o stanju imovine Grada Zagreba za 2020. godinu, na znanje
16. Izvješće o dodjeli Stipendije Grada Zagreba za učenike koji se obrazuju za deficitarna zanimanja za potrebe obrtništva za školsku godinu 2020./2021., na znanje
17. Izvješće o dodjeli Stipendije Grada Zagreba za učenike koji se obrazuju za medicinske sestre/tehničare opće njega za školsku godinu 2020./2021., na znanje
18. Pitanja i prijedlozi
A.D. 1. Remećenje javnog reda i mira na području GČ Donji grad, razmatranje
Predsjednik poziva gospođu Miru Gregov, stanarku Prolaza sestara Baković, da iznese svoj problem pred Vijeće te se otvara rasprava u kojoj, uz gošću, sudjeluju članovi Vijeća: Kerečin, Faber, Vidan, Gabrić, Cepić, Bego, Matula, Čačinović, Lamza i Špoljarić.
Nakon opsežne rasprave i razmatranja problema, Vijeće donosi neslužbeni zaključak da se zaduži predsjednika za iduću sjednicu prikupiti regulativu Grada o buci i načinu izdavanja dozvola za korištenje javnih površina, kako bi Vijeće bilo upućeno u mogućnosti rješavanja navedenog problema.
A.D. 2. Izvještaj o realizaciji Plana komunalnih aktivnosti Gradske četvrti Donji grad za   

2021., obavijest predsjednika
Predsjednik upoznaje Vijeće sa realiziranim akcijama iz Plana komunalnih aktivnosti te otvara raspravu. Vijeće bez rasprave prima na znanje Izvještaj predsjednika.

A.D. 3. Prijedlog izvješća o izvršenju Programa građenja komunalne infrastrukture na području Grada Zagreba u 2020., mišljenje, traži se
Vijeće bez rasprave, sa 2 glasa ZA i 13 glasova PROTIV donosi sljedeći 
Z A K L J U Č A K

      o davanju mišljenja na Prijedlog izvješća o izvršenju Programa građenja komunalne infrastrukture na području Grada Zagreba u 2020.

1. Vijeće Gradske četvrti Donji grad daje negativno mišljenje na Prijedlog izvješća o izvršenju Programa građenja komunalne infrastrukture na području Grada Zagreba u 2020.
 2.   Ovaj se zaključak dostavlja Stručnoj službi gradonačelnika.
A.D. 4. Prijedlog izvješća o izvršenju Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020., mišljenje, traži se
Vijeće bez rasprave, jednoglasno, donosi sljedeći
Z A K L J U Č A K

      o davanju mišljenja na Prijedlog izvješća o izvršenju Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020.

1. Vijeće Gradske četvrti Donji grad daje negativno mišljenje na Prijedlog izvješća o izvršenju Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020.
 2.   Ovaj se zaključak dostavlja Stručnoj službi gradonačelnika.
A. D. 5. Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2020., mišljenje, traži se
Vijeće bez rasprave, s 2 glasa ZA i 13 glasova PROTIV, donosi sljedeći
Z A K L J U Č A K

      o davanju mišljenja na Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2020

1. Vijeće Gradske četvrti Donji grad daje negativno mišljenje na Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2020.
  2.   Ovaj se zaključak dostavlja Stručnoj službi gradonačelnika.
A.D. 6. Prijedlog Odluke o izmjeni Odluke o plaći odnosno naknadi i drugim pravima predsjednika i potpredsjednika Gradske skupštine Grada Zagreba, mišljenje, traži se
Vijeće bez rasprave, jednoglasno, donosi sljedeći

Z A K L J U Č A K

      o davanju mišljenja na Prijedlog Odluke o izmjeni Odluke o plaći odnosno naknadi i drugim pravima predsjednika i potpredsjednika Gradske skupštine Grada Zagreba

1. Vijeće Gradske četvrti Donji grad daje pozitivno mišljenje na Prijedlog Odluke o izmjeni Odluke o plaći odnosno naknadi i drugim pravima predsjednika i potpredsjednika Gradske skupštine Grada Zagreba
 2.   Ovaj se zaključak dostavlja Stručnoj službi gradonačelnika.
A.D. 7. Prijedlog odluke o ustrojstvu i djelokrugu gradskih upravnih tijela, mišljenje, traži se
Vijeće uz raspravu u kojoj sudjeluju članovi: Troha i Cepić, s 11 glasova ZA, 2 glasa PROTIV i 1 SUZDRŽANIM, donosi sljedeći 
Z A K L J U Č A K

      o davanju mišljenja na Prijedlog odluke o ustrojstvu i djelokrugu gradskih upravnih tijela

1. Vijeće Gradske četvrti Donji grad daje pozitivno mišljenje na Prijedlog odluke o ustrojstvu i djelokrugu gradskih upravnih tijela.
 2.   Ovaj se zaključak dostavlja Stručnoj službi gradonačelnika.
A.D. 8. Prijedlog zaključka o kratkoročnom zaduživanju Grada Zagreba, mišljenje, traži se
Vijeće uz raspravu u kojoj sudjeluju članovi: Troha, Matula i Cepić, s 12 glasova ZA i 3 glasa PROTIV, donosi sljedeći 

Z A K L J U Č A K

      o davanju mišljenja na Prijedlog zaključka o kratkoročnom zaduživanju Grada Zagreba

1. Vijeće Gradske četvrti Donji grad daje pozitivno mišljenje na Prijedlog zaključka o kratkoročnom zaduživanju Grada Zagreba.
 2.   Ovaj se zaključak dostavlja Stručnoj službi gradonačelnika.
A.D. 9. Prijedlog zaključka o izmjenama Zaključka o izradi akcijskog plana za prevenciju vršnjačkog nasilja od 2022. do 2025., mišljenje, traži se
Vijeće bez rasprave, s 14 glasova ZA i 1 SUZDRŽANIM, donosi sljedeći
Z A K L J U Č A K

      o davanju mišljenja na Prijedlog zaključka o izmjenama Zaključka o izradi akcijskog plana za prevenciju vršnjačkog nasilja od 2022. do 2025.

1. Vijeće Gradske četvrti Donji grad daje pozitivno mišljenje na Prijedlog zaključka o izmjenama Zaključka o izradi akcijskog plana za prevenciju vršnjačkog nasilja od 2022. do 2025.
 2.   Ovaj se zaključak dostavlja Stručnoj službi gradonačelnika.
A.D. 10. Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. za Projekt „Korak u dječji vrtić –za dobrobit djeteta i razvoj potencijala -KUĆICA“, UP.03.2.1.05.001, mišljenje, traži se
Vijeće bez rasprave, jednoglasno, donosi sljedeći
Z A K L J U Č A K

      o davanju mišljenja na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. za Projekt „Korak u dječji vrtić –za dobrobit djeteta i razvoj potencijala -KUĆICA“, UP.03.2.1.05.001

1. Vijeće Gradske četvrti Donji grad daje pozitivno mišljenje na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. za Projekt „Korak u dječji vrtić –za dobrobit djeteta i razvoj potencijala -KUĆICA“, UP.03.2.1.05.001
 2.   Ovaj se zaključak dostavlja Stručnoj službi gradonačelnika.
A.D. 11. Prijedlog zaključka o prihvaćanju ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014.-2020. za projekt „Izgradnja reciklažnog dvorišta u gradskoj četvrti Podsused-Vrapče“, KK.06.3.1.16.0094, mišljenje, traži se
Vijeće bez rasprave, jednoglasno, donosi sljedeći
Z A K L J U Č A K

      o davanju mišljenja na Prijedlog zaključka o prihvaćanju ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014.-2020. za projekt „Izgradnja reciklažnog dvorišta u gradskoj četvrti Podsused-Vrapče“, KK.06.3.1.16.0094

1. Vijeće Gradske četvrti Donji grad daje pozitivno mišljenje na Prijedlog zaključka o prihvaćanju ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014.-2020. za projekt „Izgradnja reciklažnog dvorišta u gradskoj četvrti Podsused-Vrapče“, KK.06.3.1.16.0094
 2.   Ovaj se zaključak dostavlja Stručnoj službi gradonačelnika.
A.D. 12 – 17. 
Predsjednik napominje članovima Vijeća da su navedene točke Dnevnog reda vezane uz članak 90. statuta Grada Zagreba te se za te točke od Vijeća ne traži mišljenje već su date na znanje, a kao što je navedeno u Pozivu, materijali su dostupni na www.zagreb.hr - Gradska skupština - sjednice - 2. sjednica

A.D. 18. Pitanja i prijedlozi

Član Vijeća, gospodin Bagarić ponavlja što je gospodin Troha naveo na početku sjednice, predlažu da se donese odluka o stalnoj točci Dnevnog reda, pod kojom bi predsjednik na svakoj sjednici izvijestio Vijeće o radu u periodu između dvije sjednice, podsjeća da za sljedeću sjednicu treba pribaviti informacije vezane uz: 

1. Regulativu o buci 

2. Od Zrinjevca o tekućem održavanju parkova 

3. Na temelju koje odluke ili pravnog akta se na području Donjeg grada masovno postavljaju punionice za e-automobile iz razloga što se na taj način ponovo gube dragocjena parkirna mjesta, a uočena je zloupotreba punionica na način da vozači pod izlikom da pune vozilo, cijeli dan besplatno parkiraju na spomenutim punionicama.
Predsjednik odgovara na treće pitanje o punionicama za e-automobile. Izvještava Vijeće da se radi o projektima financiranim iz Europske unije, gdje se u Zagrebu planira postaviti 49 punionica manje snage i 9 punionica veće snage. Drugim projektom se planira postavljanje 9 punionica u blizini Glavnog željezničkog kolodvora i Autobusnog kolodvora.
Idućih dana potrudit će se saznati tko je na razini Grada zadužen za određivanje lokacija tih punionica, odnosno, kojim je aktom to određeno.
Napominje da se dokumente vezane uz predmet može naći u Službenom glasniku Grada Zagreba iz 2019. i 2020. godine te da Vijeće Gradske četvrti Donji grad u to vrijeme nije dobilo informaciju o tim projektima.
Gospodin Kaleb prenosi molbu građana iz ulice Brešćenskog da se na lijevoj strani ulice vrati okomiti način parkiranja. Problem je u tome što su ucrtana parkirna mjesta predviđena za bočno parkiranje, čime se gubi puno parkirnih mjesta. 
Također, iznosi problem prolaska biciklista i pješaka po uskim nogostupima u gradu, naročit problem stvaraju spremnici za smeće koji su cijelo vrijeme na nogostupu te zauzimaju prostor i dodatno smanjuju mogućnost sigurnog kretanja i mimoilaženja pješaka i biciklista.

Zanima ga kakve su mogućnosti da se kontejneri maknu sa pješačkih staza.

Predsjednik odgovara da će u skoro vrijeme sigurno na dnevni red doći problematika prometa i biciklističkih staza, a gospodin Ožbolt napominje kako je moguće rješenje možda u podzemnim spremnicima.

Gospodin Ožbolt predlaže da se osnuje Koordinacijska radna grupa za potres, koja bi se pozabavila obnovom grada i  prikupljanjem informacija o napretku te na tjednoj bazi davati izvještaj Vijeću.
Također, napominje da Vijeće do sada nema saznanja niti koliko je objekata dobilo crvenu, žutu ili zelenu naljepnicu, kao niti koliki je broj građana koji su morali iseliti iz svojih domova. 

Treći problem, napominje, su tramvaji koji, zbog težine i brzine, uzrokuju vibracije na ionako oštećenim kućama. Da problem nije u tramvajima, već u lošim i starim temeljima odgovara mu gospodin Čizmar. 

Gospodin Ožbolt napominje kako tračnice koje su postavljene imaju ograničenje od 40T tereta, a novi, niskopodni  tramvaji su teški 60T, uz to, tračnice nemaju ugrađene amortizere. Mišljenja je da bi glavni fokus Vijeća u ovom mandatu trebao biti na obnovi od potresa i poplave koja je zadesila grad.
Gospodin Čizmar smatra bi Koordinacijska grupa za potres trebala biti savjetodavno tijelo, koje bi surađivalo sa stručnim službama Grada. 

Gospodin Vidan predlaže da se Skupštini Grada uputi zahtjev da se proglasi izvanredno klimatsko stanje.

Predsjednik stavlja na glasanje Zaključak o odobrenju korištenja sredstava s pozicije ostali nespomenuti rashodi poslovanja.
Vijeće jednoglasno, bez rasprave donosi 

Z A K L J U Č A K
o odobrenju korištenja sredstava s pozicije ostali nespomenuti rashodi poslovanja

1.   Vijeće odobrava korištenje sredstava iz Razdjela Proračuna Grada Zagreba, 0502
      Pozicije 7 - 3299  OSTALI NESPOMENUTI RASHODI POSLOVANJA Vijeća
      Gradske četvrti Donji grad u svrhu plaćanja uredskog materijala i sredstva za čišćenje
      za potrebe Vijeća Gradske četvrti Donji grad i Vijeća Mjesnih odbora u iznosu od
      2.786,65  kn.

       2.   Ovaj se zaključak dostavlja Gradskom uredu za mjesnu samoupravu na daljnje
             postupanje.        
Sjednica završila u 19.00 sati.

Zapisničar:  Goran Asanović

KLASA: 026-02/21-001/179
URBROJ: 251-06-11-1-21-2
Zagreb, 13. srpnja 2021.
          PREDSJEDNIK VIJEĆA

GRADSKE ČETVRTI DONJI GRAD

             Robert Faber, v.r.

